
Veterinarska uprava RS, Območni urad Celje izdaja na podlagi 85. člena Zakona o veterinarskih merilih skladnosti (Uradni list RS, št. 93/2005), v inšpekcijski zadevi: Huda gniloba čebelje zalege – zapora območja, ob stranskem udeležencu Veterinarski fakulteti, Nacionalnem veterinarskem inštitutu, Enoti Celje, Trnoveljska 1, 3000 Celje, po uradni dolžnosti, naslednjo 

O D L O Č B O
1. Območje v polmeru 3 (treh) kilometrov oz. v preletni razdalji, glede na konfiguracijo zemljišča okrog žarišča bolezni v občini Zagorje ob Savi, kjer stoji okuženi čebelnjak v kraju Zg.Prhovec, je razglašeno za  ogroženo s hudo gnilobe čebelje zalege (HGČZ).
2. Ogroženo območje v polmeru treh kilometrov oz. v preletni razdalji čebel glede na konfiguracijo zemljišča omejujejo na severu Zaplanina, na vzhodu Rove, na jugu Marela in na zahodu Lipovica.
3. Na ogroženem območju so odrejeni naslednji ukrepi:

· zapora vseh čebelnjakov, kar pomeni prepoved premika čebeljih družin, čebel in matic, satja, čebelarskega pribora in orodja z območja in na območje;
· klinični pregled čebeljih družin v vseh čebelnjakih, ki ga opravi dr.vet.med. zaposlena pri Veterinarski fakuleti, Nacionalnem veterinarskem inštitutu, Enoti Celje, Trnoveljska 1, Celje v roku -  jesen 2012 – pomlad 2013;

· zagotavljanje in vzdrževanje primernih higienskih razmer v čebelnjakih.

4. Ukrepi stopijo v veljavo z dnem vročitve odločbe in ostanejo v veljavi dokler jih z odločbo ne razveljavi organ, ki je odločbo izdal. 
5. Stroški kliničnih pregledov čebeljih družin v vseh čebelnjakih v ogroženem območju se krijejo iz proračuna RS, vsi ostali stroški bremenijo imetnike čebeljih družin. 
6. Pritožba zoper ukrepe, izrečene v točkah 1. do 5. izreka te odločbe, ne zadrži izvršitve odrejenih ukrepov.

O b r a z l o ž i t e v :
V čebelnjaku v kraju Zg.Prhovec je bila ugotovljena huda gniloba čebelje zalege. S kliničnim pregledom in z laboratorijsko preiskavo vzorca je VF, NVI ugotovil in potrdil bolezen HGČZ  (Poročilo o opravljenih preiskavah, št. CE-12/3430).
Na podlagi 85. člena Zakona o veterinarskih merilih skladnosti (Uradni list RS, št.93/2005) in v skladu s Pravilnikom o ukrepih za ugotavljanje, zatiranje, obveščanje in preprečevanje hude gnilobe čebelje zalege (Uradni list RS, št. 119/2006 in 38/2007) je uradna veterinarka VURS, OU Celje določila meje ogroženega območja.

Odrejeni ukrepi temeljijo na določilih 85. člena Zakona o veterinarskih merilih skladnosti ter 2.,4.,5.,6.,7.in 9. člena Pravilnika o ukrepih za ugotavljanje, zatiranje, obveščanje in preprečevanje hude gnilobe čebelje zalege.
Zakonitost ukrepov temelji na določilih 3. točke 4. odst. 85. člena Zakona o veterinarskih merilih skladnosti .
Ukrep, da pritožba zoper odločbo ne zadrži izvršitve odrejenih ukrepov temelji na določilih 2. odstavka 92.čl. Zakona o veterinarskih merilih skladnosti.

Ker se s to odločbo odloča o stvari, ki se tiče večjega števila oseb, katere organu niso znane, se izdaja za vse skupaj ena sama odločba in se vroči v skladu z določilom  94. člena Zakona o splošnem upravnem postopku (Uradni list RS,št.24/2006, 105/2006, 126/2007, 65/2008, 8/2010)  z javnim naznanilom na oglasni deski organa, ki je odločbo izdal in na oglasni deski Občine Zagorje ob Savi.
Ta odločba je izdana po uradni dolžnosti in je na podlagi 22. člena ZUT- a (Uradni list RS, št. 106/2010) takse prosta.

Pouk o pravnem sredstvu: zoper to odločbo je dovoljena pritožba na Ministrstvo za kmetijstvo in okolje, Dunajska 22, Ljubljana v roku 8 dni od vročitve odločbe. Pritožba se vloži pisno ali ustno na zapisnik pri organu, ki je odločbo izdal – Veterinarska uprava RS, Območni urad Celje, Ljubljanska 1a, 3000 Celje. Pritožbi je potrebno  v skladu z določili tarifne št. 2 ZUT-a  (Uradni list RS št. 106/2010)  priložiti potrdilo o plačani upravni taksi v znesku 18,12€ . Upravno takso v navedeni višini je potrebno nakazati v korist VURS, Dunajska 22, 1000 Ljubljana na TRR št.  01100-1000315637 referenca  11    23337-7111002 z navedbo  namena plačila - plačilo upravne takse.

      Lea Kejžar, dr.vet.med.

                                                                                                                uradna veterinarka 

Vročiti: 
· VF, NVI, Enota Celje, Trnoveljska 1, 3000 Celje

· z javnim naznanilom na oglasni deski VURS, OU Celje
Vročeno po e-pošti:

· z javnim naznanilom na oglasni deski Občine Zagorje ob Savi : obcina.zagorje@zagorje.si
Poslati:

· ČD Zagorje ob Savi, Smrkolj Jože, Mlinše 33, 1411 Izlake
Vložiti: 
· zadeva

